钦定古今图书集成/理学汇编/学行典/第053卷 > 周子通书 > 《诚几德》
## 钦定古今图书集成/理学汇编/学行典/第053卷 > 周子通书 > 《诚几德》

德：爱曰“仁”，宜曰“义”，理曰“礼”，通曰“智”，守曰“信。”

〈注〉“道之得于心者谓之德”，其别有是五者之用，而因以名其体焉，即五行之性也。　问：“以诚配太极，以善恶配阴阳，以五常配五行，此理固然；但阳变阴合而生水火木金土，则五常必不可谓其出于善恶也。此似只是说得善之一脚。”朱子曰：“此书从头是配合，但此处却不甚似。如所谓‘刚善刚恶，柔善柔恶’，则确然是也。”